Broj: 01-650/21

Datum: 25.6.2021. godine

Na osnovu člana 105. stav (1) tačka b) Zakona o osnovnom odgoju i obrazovanju („Službene novine Tuzlanskog kantona“ broj: 10/20-prečišćeni tekst), a u vezi sa članom 19. stav (4) Zakona o izmjenama i dopunama Zakona o osnovnom odgoju i obrazovanju („Službene novine TK“, broj: 8/21), Kriterija o utvrđivanju uslova na osnovu kojih se vrši izbor i imenovanje kandidata za direktora osnovne škole čiji je osnivač Skupština Tuzlanskog kantona („Službene novine TK“, broj: 11/14) i Odluke privremenog školskog odbora o raspisivanju konkursa za izbor i imenovanje direktora, broj: 02-643/21 od 24.6.2021. godine, JU Osnovna škola „Musa Ćazim Ćatić“ Zelinja Donja, raspisuje

**K O N K U R S**

**za izbor i imenovanje direktora JU Osnovna škola „Musa Ćazim Ćatić“ Zelinja Donja**

Raspisuje se konkurs za izbor i imenovanje direktora JU Osnovna škola „Musa Ćazim Ćatić“ Zelinja Donja na mandatni period od 4 (četiri) godine.

**Opis poslova**

Direktor škole rukovodi školom i obavlja i druge poslove u skladu sa članom 111. Zakona o osnovnom odgoju i obrazovanju („Službene novine Tuzlanskog kantona“ broj: 10/20-prečišćeni tekst i 8/21).

**Opći uslovi**

Kandidat za direktora škole mora ispunjavati sljedeće opće uslove:

a) da je državljanin Bosne i Hercegovine,

b) da je zdravstveno sposoban za obavljanje poslova direktora škole,

c) da se na njega ne odnosi član IX stav (1) Ustava BiH,

d) da nije osuđivan za krivično djelo,

e) da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, stručnog saradnika ili direktora škole.

**Posebni uslovi**

Kandidat za direktora škole, pored općih uslova mora ispunjavati i sljedeće posebne uslove:

a) da ima najmanje VII stepen stručne spreme, odnosno visoko obrazovanje najmanje prvog ciklusa Bolonjskog sistema studiranja,

b**)** da ima pet godina radnog iskustva poslije sticanja odgovarajuće stručne spreme na poslovima nastavnika ili stručnog saradnika škole,

c) da ima položen stručni ispit za samostalan rad na poslovima nastavnika ili stručnog saradnika škole,

d) da ima program rada i razvoja škole za period na koji se imenuje direktor,

e) da nije u skladu sa članom 87. Zakona o osnovnom odgoju i obrazovanju nepodoban za rad s djecom,

f) da nije član izvršnih organa političkih stranaka,

g) da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,

h) da nema direktan finansijski ili drugi lični interes u JU Osnovna škola „Musa Ćazim Ćatić“ Zelinja Donja, koji bi mogao dovesti do sukoba sa dužnošću direktora,

i) da nije obavljao dužnost direktora dva uzastopna mandata u istoj školi u kojoj konkuriše za direktora,

j) da nije pravosnažno osuđivan za neko od krivičnih djela iz člana 87. stav (1) Zakona o osnovnom odgoju i obrazovanju, koje je kažnajavano iz oblasti privrednog prestupa, kojem je izrečena zaštitna mjera zabrane vršenja poslova direktora, nastavnika ili stručnog saradnika škole ili koje u mandatnom periodu stiče uslove za odlazak u penziju shodno odredbama Zakona o radu.

**Za direktora škole ne može biti imenovano lice koje ne ispunjava opće i posebne uslove konkursa.**

**Potrebna dokumentacija**

Uz prijavu na konkurs, koja sadrži kraću biografiju, kandidati su dužni dostaviti dokaz o ispunjavanju svih uslova (općih i posebnih), odnosno sljedeću dokumentaciju (original ili ovjerene kopije ne starije od šest mjeseci):

1. Uvjerenje o državljanstvu,

2. Dokaz o stručnoj spremi (Diploma),

3. Potvrda/uvjerenje izdata od strane škole da ima najmanje pet godina radnog iskustva na poslovima nastavnika ili stručnog saradnika škole,

4. Uvjerenje izdato od strane nadležnog suda da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, stručnog saradnika ili direktora škole,

5. Uvjerenje o položenom stručnom ispitu za samostalan rad u obrazovanju,

6. Program rada i razvoja JU Osnovna škola „Musa Ćazim Ćatić“ Zelinja Donja, za period na koji se imenuje direktor,

7. Ovjerena izjava kandidata da se na njega ne odnosi član IX stav (1) Ustava BiH,

8. Ovjerena izjava kandidata da nije osuđivan za krivično djelo,

9. Ovjerena izjava kandidata da nije u skladu sa članom 87. Zakona o osnovnom odgoju i obrazovanju („Službene novine TK“, broj: 10/20 – prečišćeni tekst i 8/21) nepodoban za rad sa djecom,

10.Ovjerena izjava kandidata da nije član izvršnih organa političkih stranaka,

11.Ovjerena izjava kandidata da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,

12.Ovjerena izjava kandidata da nema direktan finansijski ili drugi lični interes u JU Osnovna škola „Musa Ćazim Ćatić“ Zelinja Donja, koji bi mogao dovesti do sukoba interesa sa njegovom dužnošću direktora,

13.Ovjerena izjava kandidata da nije obavljao dužnost direktora dva uzastopna puna mandata u istoj školi u kojoj konkuriše za direktora,

14.Ovjerena izjava kandidata da nije u posljednje četiri godine zbog svoje krivice bio razriješen dužnosti direktora neke od odgojno – obrazovnih ustanova ili da u mandatnom periodu ne stiče uslove za odlazak u penziju.

Škola zadržava pravo od kandidata tražiti i drugu dokumentaciju kojom se dokazuje ispunjavanje uslova za imenovanje na dužnost direktora škole, koju su kandidati dužni dostaviti na poseban zahtjev školskog odbora JU OŠ „Musa Ćazim Ćatić“ Zelinja Donja.

Pod ovjerenom izjavom podrazumijeva se izjava ovjerena od strane nadležnog gradskog ili općinskog organa, odnosno izjava ovjerena od strane notara. Kandidat koji bude imenovan za direktora dužan je dostaviti:

- Ljekarsko uvjerenje nadležne zdravstvene ustanove (ne starije od 3 mjeseca) i

- Izjavu ovjerenu od strane nadležnog organa o odstupanju sa pozicije predsjednika ili člana školskog odbora ukoliko je u tom momentu obavljao navedenu dužnost.

**Postupak imenovanja**

Nakon provedene konkursne procedure, Školski odbor vrši izbor i imenovanje direktora škole na period od 4 (četiri) godine, uz prethodno pribavljeno stručno mišljenje Pedagoškog zavoda i prethodnu saglasnost nadležnog Ministarstva, uz ocjenu dostavljenog Programa rada i razvoja škole za period na koji se imenuje direktor.

Kandidat koji nije dobio saglasnost nadležnog Ministarstva ne može biti imenovan za direktora škole.

Odluka o imenovanju direktora škole je konačna.

Stupanjem na dužnost imenovani direktor zaključuje ugovor o obavljanju poslova direktora Javne ustanove Osnovna škola „Musa Ćazim Ćatić“ Zelinja Donja na puno radno vrijeme, koji u ime škole potpisuje predsjednik školskog odbora ili drugo za to ovlašćeno lice

**Način obavještavanja kandidata o rezultatima konkursa**

O rezultatima konkursa kandidati će biti pismeno obaviješteni u roku od 8 (osam) dana od dana donošenja Odluke o imenovanju.

**Rok za dostavljanje prijava**

**Konkurs ostaje otvoren 15 (petnaest) dana od dana objavljivanja u dnevnom listu „Avaz – roto press“.**

**Nepotpune i neblagovremene prijave neće se uzimati u razmatranje.**

**Prijave dostavljati lično ili putem pošte preporučenom pošiljkom na adresu škole:**

**Javna ustanova Osnovna škola „Musa Ćazim Ćatić“ Zelinja Donja**

**76 259 Zelinja Donja**

**Sa naznakom: (Konkurs za izbor i imenovanje direktora JU OŠ „Musa Ćazim Ćatić“ Zelinja Donja - NE OTVARATI).**

**Javna ustanova Osnovna škola**

**„Musa Ćazim Ćatić“ Zelinja Donja-Gradačac**